अधर में लटका बस स्टैंड का मामला
दोसाल पहले नगर कौंसिल द्वारा राम पैलेस ढहाकर उसकी जगह पर नया बस स्टैंड बनवाने के खिलाफ काग्रेस नेता वीरेंद्र कटारिया ने स्थगनादेश हासिल किया था। उनका कहना था कि कौंसिल ने सही हालत में और सुचारु रूप से चल रहे मैरिज पैलेस को क्यों ढहाया। तब से लेकर आज तक मामला अदालत में विचाराधीन है। अदालत से बाहर समझौते की कोशिशों का भी कोई असर नहीं हुआ। नतीजन बस स्टैंड निर्माण के लिए सरकार की तरफ से आई पांच करोड़ रुपये की राशि भी मंडी बोर्ड के पास अटक गई है।
पूर्वसांसद कटारिया ने दायर की थी याचिका:बता देंअबोहर रोड पर राम पैलेस वाले स्थान पर आधुनिक सुविधाओं से लैस बस स्टैंड बनाने का मामला अधर में लटका है। 12 सितंबर 2014 को नगर कौंसिल ने प्रस्ताव नंबर 67 पारित कर राम पैलेस कम्यूनिटी सेंटर में बस स्टैंड निर्माण का निर्णय लिया था। इसके लिए पांच करोड़ 30 लाख रुपये की प्रोजेक्ट रिपोर्ट तैयार की गई थी। इसकी एवज में मंडीकरण बोर्ड को पांच करोड़ रुपये अग्रिम दे दिए गए थे, क्योंकि निर्माण कार्य मंडीकरण बोर्ड द्वारा किया जाना था। मंडीकरण बोर्ड ने ठेका देकर काम भी शुरू कर दिया गया था, लेकिन काग्रेस के पूर्व प्रदेश उपाध्यक्ष एवं पूर्व सांसद और पुडुचेरी के उपराज्यपाल वीरेद्र कटारिया ने इसके खिलाफ पंजाब एंड हरियाणा हाईकोर्ट में याचिका दायर की थी। नौ अप्रैल 2015 को हाईकोर्ट ने बस स्टैड निर्माण पर स्टे आर्डर जारी कर दिया था और निर्माण कार्य बीच में ही रुक गया था। यहां यह भी उल्लेखनीय है कि वरिंदर कटारिया ने राज्य सभा सांसद रहते अपने कोटे की ग्रांट से उक्त कम्यूनिटी हाल का निर्माण करवाया था। इस मामले की 28 फरवरी को सुनवाई थी, जो नहीं हुई। न्यायाधीश ने 26 अप्रैल की नई तिथि मुकर्रर की है।
मंडीबोर्ड को मिल चुका है अब तक 50 लाख ब्याज:इस बारेमें कौंसिल ने डीसी से बात की तो उन्होंने फैसला होने तक रकम वापस मिलने की बात कही है। बता दें कि उक्त राशि पर मंडीकरण बोर्ड को 50 लाख से अधिक ब्याज भी इस दौरान मिल चुकी है।
नपअध्यक्ष ने रकम वापिस मांगी
नगरकौंसिल अध्यक्ष राकेश धूडिय़ा ने पहली जनवरी 2016 11 जनवरी 2017 को जिला उपायुक्त मंडीकरण बोर्ड के कार्यालय में पत्र लिखकर जमा करवाई रकम वापस किए जाने की माग की थी। कौंसिल यह रकम इस मामले का फैसला होने तक शहर के विकास पर खर्च करना चाहती है लेकिन मंडी बोर्ड के एक्सियन ने रकम वापसी का फैसला डीसी पर छोड़ दिया।
बस स्टेंड बनाने हेतु तोड़ा गया राम पैलेस
bho_Deva hin_Deva hin_Deva hin_Deva hin_Deva hin_Deva hin_Deva